CELEX: 32022D0285
Language: fi
Date: 2022-02-22 00:00:00
Title: Neuvoston päätös (EU) 2022/285, annettu 22 päivänä helmikuuta 2022, alueiden komitean kahden jäsenen ja yhden varajäsenen, joita Maltan tasavalta on ehdottanut, nimeämisestä

24.2.2022   
               
               
                  FI
               
               
                  Euroopan unionin virallinen lehti
               
               
                  L 43/60
               
            
         NEUVOSTON PÄÄTÖS (EU) 2022/285,
         annettu 22 päivänä helmikuuta 2022,
         alueiden komitean kahden jäsenen ja yhden varajäsenen, joita Maltan tasavalta on ehdottanut, nimeämisestä
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 305 artiklan,
         ottaa huomioon alueiden komitean kokoonpanon vahvistamisesta 21 päivänä toukokuuta 2019 annetun neuvoston päätöksen (EU) 2019/852 (1),
         ottaa huomioon Maltan hallituksen ehdotuksen,
         sekä katsoo seuraavaa:
         
                     (1)
                  
                  
                     Perussopimuksen 300 artiklan 3 kohdan nojalla alueiden komitea muodostuu alueellisten ja paikallisten julkisyhteisöjen edustajista, joilla on joko alueellisen tai paikallisen julkisyhteisön vaaleissa saatu valtuutus tai jotka ovat poliittisesti vastuussa vaaleilla valitulle elimelle.
                  
               
                     (2)
                  
                  
                     Neuvosto hyväksyi 10 päivänä joulukuuta 2019 päätöksen (EU) 2019/2157 (2) alueiden komitean jäsenten ja varajäsenten nimeämisestä 26 päivänä tammikuuta 2020 alkavaksi ja 25 päivänä tammikuuta 2025 päättyväksi kaudeksi.
                  
               
                     (3)
                  
                  
                     Kaksi alueiden komitean jäsenen paikkaa on vapautunut niiden kansallisten tehtävien päätyttyä, joiden perusteella Joseph CORDINAn ja Paul FARRUGIAn nimeämistä ehdotettiin.
                  
               
                     (4)
                  
                  
                     Yksi alueiden komitean varajäsenen paikka oli vapautunut 26 päivänä tammikuuta 2020.
                  
               
                     (5)
                  
                  
                     Maltan hallitus on ehdottanut seuraavia alueellisten tai paikallisten julkisyhteisöjen edustajia, joilla on alueellisen tai paikallisen julkisyhteisön vaaleissa saatu valtuutus, alueiden komitean jäseneksi jäljellä olevaksi toimikaudeksi eli 25 päivään tammikuuta 2025: Paul FARRUGIA, Reġjun Port – President (Port Region – President), ja Mark GRECH,
                        Kunsill Lokali Ħaż-Żabbar – Kunsillier Lokali (Żabbar Local Council – Local Councillor).
                  
               
                     (6)
                  
                  
                     Maltan hallitus on myös ehdottanut Stephen SULTANAa, joka on paikallisen julkisyhteisön edustaja, jolla on paikallisen julkisyhteisön vaaleissa saatu valtuutus, Kunsill Lokali Santa Venera – Sindku (Santa Venera Local Council – Mayor), alueiden komitean varajäseneksi edellä mainitulle vapaalle paikalle jäljellä olevaksi toimikaudeksi eli 25 päivään tammikuuta 2025,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Nimetään seuraavat alueellisten tai paikallisten julkisyhteisöjen edustajat, joilla on vaaleissa saatu valtuutus, jäljellä olevaksi toimikaudeksi eli 25 päivään tammikuuta 2025 alueiden komitean:
            
                        a)
                     
                     
                        jäseniksi:
                        
                                    —
                                 
                                 
                                    Paul FARRUGIA, Reġjun Port – President (Port Region – President) (tehtävän muutos),
                                 
                              
                                    —
                                 
                                 
                                    Mark GRECH, Kunsill Lokali Ħaż-Żabbar – Kunsillier Lokali (Żabbar Local Council – Local Councillor),
                                 
                              sekä
                     
                  
                        b)
                     
                     
                        varajäseneksi:
                        
                                    —
                                 
                                 
                                    Stephen SULTANA, Kunsill Lokali Santa Venera – Sindku (Santa Venera Local Council – Mayor).
                                 
                              
                  
         
            2 artikla
            Tämä päätös tulee voimaan päivänä, jona se hyväksytään.
         
         
            Tehty Brysselissä 22 päivänä helmikuuta 2022.
            
               
                  Neuvoston puolesta
               
               
                  Puheenjohtaja
               
               C. BEAUNE
            
         
         
            (1)  EUVL L 139, 27.5.2019, s. 13.
         
            (2)  Neuvoston päätös (EU) 2019/2157, annettu 10 päivänä joulukuuta 2019, alueiden komitean jäsenten ja varajäsenten nimeämisestä 26 päivänä tammikuuta 2020 alkavaksi ja 25 päivänä tammikuuta 2025 päättyväksi kaudeksi (EUVL L 327, 17.12.2019, s. 78).